11. mail esitleti Lossi 3 õppehoone fuajees Saksamaal mainekas Wallsteini kirjastuses ilmunud artiklikogumikku "Zum Beispiel Estland. Das eine Land und die vielen Sprachen", mille koostajateks on Silke Pasewalck, Anna Bers ja Reet Bender. Kogumikku koondatud artiklid tegelevad Eesti kultuurilise ja keelelise mitmekihilisusega nii ajaloolisest kui ka tänasest perspektiivist lähtudes. Raamatuesitlus toimus Saksa Kevade programmi raames ning kohal oli ka Saksamaa Liitvabariigi suursaatkonna kultuuriatašee Ulrich Köhn.